14 U ’ne u ba hopotse+ lintho tsena, u ba laele+ ka pel’a Molimo e le paki,+ hore ba se ke ba loana ka mantsoe,+ ntho e se nang thuso ho hang hobane e ferekanya ba mametseng. 15 Etsa sohle se matleng a hao ho itlhahisa u amoheleha+ ho Molimo, mosebetsi+ eo ho seng letho leo a ka hlajoang ke lihlong ka lona,+ ea tšoarang lentsoe la ’nete ka nepo.+ 16 Empa u sesefe lipuo tsa lefeela tse silafatsang se halalelang;+ etsoe ba tla tsoela pele ba ea ho hlokeng bomolimo+ ho ntseng ho eketseha, 17 ’me lentsoe la bona le tla nama joaloka seso se kekang.+ Hymenea le Filetase ke ba palo+ eo. 18 Banna bana ba khelohile ’neteng,+ ba re tsoho e se e etsahetse;+ ’me ba senya tumelo ea ba bang.+ 19 Leha ho le joalo, motheo o tiileng oa Molimo o lutse o eme,+ o e-na le tiiso ena: “Jehova o tseba ba hae,”+ hape: “E mong le e mong ea bitsang lebitso la Jehova+ a ke a hlobohe ho se loke.”+